  Виталий Пронин Сюрес вылэ 7 часын ик потӥзы.Ижын арлы быдэ ортчылэ «Ӝог ветлӥсь» ужрад. Туэ отчы пыриськиз 800-лэсь ятыр адями. Соос сюрес вылэ 7 часын ик потӥзы.  Уго ортчоно 25, 50, 75, 100, 125 но 150 иськемез. Котькудӥзлы, медаз ышы шуыса, сётэмын вал карта. Сюресъёс, гуртъёс пыр сяна, ортчылӥзы нюкъёс, лудъёс, шуръёс, тэльёс пыр. Тросэз, 450 адями пала, 25 иськемез ортчизы но, пыдъёссэс нярӟытыса, доразы берытскизы. Дэри ёросысь Сизьгурт дорысь 50 иськемлэн финишаз вуиз 350-лэсь ятыр мурт. Соосты пӧсь чаен, печенняен пумитазы. Соос уйлы пумит, кин ке вазь ӵукна султыса, 75 иськеме потӥзы. 50 вӧзы эшшо 25 иськем вамышъяны чидаз 70 мурт. 100 но 125 иськеме чутыса ке но, вуизы быдэн 5 адями. Тужгес кужмоосыз, 18 мурт, 150 иськемез вормизы.Ижысь Денис Михайлов туэ нырысьсэ «Ӝог ветлӥсе» пыриськиз, чиданлыксэ эскериз 150 иськемын. Тужгес кужмоосыз, 18 мурт, 150 иськемез вормизы.- Мон спортэз гажасько, пыдын бызьылыны, великен ворттылыны яратӥсько, гурезьёстӥ ветлӥсько. 75 иськем ортчеме бере кӧты ӧз тыры кадь, 150 иськемын кужымме эскероно кариськи. Сое 38 час куспын ортчи. Пыдъёсы быдэсак нярӟылэмын ке но, чик уг жаляськы, эшшо но мыно на.Ангелина Снигирёва Теги: Егитъёс спорт  